Բեմավորում

Բեմավորում (բեմականացում), բեմի համար չգրված գրական երկի հարմարեցումը բեմի պահանջներին։ Բեմավորում կարող է անել հեղինակը (Է․ Զոլա «Թերեզ Ռաքեն», Ալ․ Շիրվանզադե «Չար ոգի», «Նամուս») և այլ անձինք (Ալ․ Շիրվանզադե «Քաոս», բեմավորումը՝ Վ․ Աճեմյանի)։ Բնագրից զգալիորեն տարբերվելու դեպքում նշում է արվում՝ ըստ տվյալ գրական երկի կամ դրա մոտիվներով։ Երբեմն բեմավորվում է ոչ թե ամբողջական երկը, այլ դրա պատումային ճյուղավորումներից մեկը (Վ․ Ռոզովի «Եղբայր Ալյոշան»՝ վերցված Ֆ․ Դոստոևսկու «Կարամազով եղբայրները» վեպից)։ Բեմավորում բառն առաջին անգամ գործածության մեջ է դրել Դերենիկ Դեմիրճյանը։

Ծանոթագրություններ 

Թատրոն